
ΓΕΝΙΚΟΙ ΟΡΟΙ ΣΥΜΜΕΤΟΧΗΣ ΕΚΔΡΟΜΕΩΝ ΜΕ ΠΟΥΛΜΑΝ & ΑΕΡΟΠΛΑΝΟ
ΠΡΟΓΡΑΜΜΑ
Η τήρηση του προγράμματος είναι υποχρεωτική για όλους τους εκδρομείς. Εάν κάποιος απουσιάζει από την καθορισμένη ώρα αναχώρησης, επανακτά επαφή με την ομάδα με δικά του έξοδα, όπως επίσης εάν απουσιάζει την ώρα της ξενάγησης θεωρείται ότι απουσιάζει οικειοθελώς. Καμία αξίωση επιστροφής χρημάτων δεν γίνεται δεκτή. Η Ε.Φ.Ε.Τ. διατηρεί το δικαίωμα τροποποίησης του προγράμματος της εκδρομής, είτε πριν την αναχώρηση είτε κατά την διάρκεια αυτού, για λόγους τεχνικούς ή ανωτέρας βίας ή για καλύτερη εξυπηρέτηση των εκδρομέων.

ΑΡΧΗΓΟΣ
Είναι υπεύθυνος για την τήρηση του προγράμματος κι έχει το δικαίωμα αλλαγής στις ώρες αναχώρησης και ξενάγησης, ανάλογα τις παρουσιαζόμενες ανάγκες. 

ΕΥΘΥΝΕΣ ΕΚΔΡΟΜΕΩΝ
Οι συμμετέχοντες στις ομαδικές εκδρομές/ταξίδια της Ε.Φ.Ε.Τ. οφείλουν να τηρούν την έγκαιρη προσέλευση και τις ώρες αναχώρησης & επιστροφής, καθώς και να συνεργάζονται με τους διοργανωτές και να τηρούν το πρόγραμμα, τις οδηγίες των υπευθύνων και τους κανόνες ασφαλούς μετακίνησης καθ’ όλη τη διάρκεια της εκδρομής/ταξιδιού.
Κάθε συμμετέχων είναι υπεύθυνος για τη συμπεριφορά του και οφείλει να σέβεται τους λοιπούς εκδρομείς, τους χώρους επίσκεψης και τους κανόνες ασφάλειας, καθώς και τη φύλαξη/φροντίδα των προσωπικών του αντικειμένων. 
Οι ανήλικοι συμμετέχουν υπό την ευθύνη και την εποπτεία του γονέα ή του νόμιμου κηδεμόνα τους, ο οποίος μεριμνά για την ασφάλεια και τη συμπεριφορά τους καθ’ όλη τη διάρκεια της εκδρομής.

ΠΑΡΑΠΟΝΑ
Οι συμμετέχοντες στις εκδρομές της Ε.Φ.Ε.Τ. μπορούν να εκφράσουν παράπονα /παρατηρήσεις τους για τυχόν ελλείψεις ή όχι καλής εκτέλεσής τους γραπτώς (με επιστολή με e-mail ή μέσω της φόρμας επικοινωνίας στο site μας www.efete.gr ) και εντός 15 ημερών από την ημερομηνία επιστροφής της εκδρομής.

ΜΗ ΞΕΧΑΣΕΤΕ !!
 ΤΑ ΑΠΑΡΑΙΤΗΤΑ ΤΑΞΙΔΙΩΤΙΚΑ ΣΑΣ ΕΓΓΡΑΦΑ ( ΑΔΤ, ΔΙΑΒΑΤΗΡΙΟ κλπ.)

